**Attālināto konsultāciju apmaksas nosacījumi un talonu ievadīšanas kārtība SAVA speciālistiem no 2020.gada 1.jūlija**

|  |
| --- |
| **KLĀTIENES konsultācija** |
| * Spēkā standarta apmaksas modelis ar aprūpes epizodes tarifu un saistošajām manipulācijām * Aizpilda vienu uzskaites dokumentu vienas aprūpes epizodes ietvaros (30 kalendāro dienu laikā) * Norāda 1.-6.aprūpes epizodes veidu * Apmeklējumu skaitu norāda atbilstoši klātienes konsultāciju skaitam * Pacienta līdzmaksājums tiek kompensēts no valsts budžeta līdzekļiem, ja pacients pieder kādai no atbrīvoto kategoriju grupām |
| **Gadījumā, ja vienas aprūpes epizodes ietvaros attālināta konsultācija tiek sniegta pēc klātienes konsultācijas, papildus augstāk minētajam jāievēro sekojoši nosacījumi:** |
| * Manipulāciju 60447 apmaksā vienu reizi aprūpes epizodes ietvaros * Aprūpes epizodes veidu nemaina uz 7.aprūpes epizodi |

|  |  |
| --- | --- |
| **ATTĀLINĀTA konsultācija** | |
| * Norāda 7.aprūpes epizodes veidu * Norāda vienu no pacientu grupām EP1 – EP6 atbilstoši aprūpes epizodes veidam\* | |
| **Pirmreizēja attālināta konsultācija** | **Atkārtota attālināta konsultācija** |
| Norāda manipulācijas 60153 – 60156  Manipulāciju apmaksā pacientam pirmo reizi vēršoties pie ārsta – speciālista | Manipulāciju 60447 aprūpes epizodes ietvaros apmaksā neierobežotu reižu skaitu, izņemot, ja to norāda kopā ar pirmreizēju konsultāciju (manipulācijas 60153 – 60156). Šādā gadījumā manipulāciju 60447 apmaksā vienu reizi aprūpes epizodes ietvaros. |
| **SPECIĀLGADĪJUMS! Pirmreizēja attālināta konsultācija ar sekojošu klātienes konsultāciju vienas aprūpes epizodes ietvaros** | |
| * Aizpilda divus uzskaites dokumentus * Attālinātās konsultācijas talonā norāda 7.aprūpes epizodes veidu, klātienes konsultācijas talonā norāda 1.-6.aprūpes epizodes veidu | |

**Par aprūpes epizodes sākuma datumu tiek uzskatīts datums, kad pacients pirmo reizi vērsies pie speciālista klātienē.**

\* Pacientu grupas aprūpes epizožu klasificēšanai: EP1 – aprūpes epizode sakarā ar akūtu saslimšanu vai traumu; EP2 – aprūpes epizode sakarā ar pirmoreiz mūžā diagnosticētu hronisku saslimšanu; EP3 – aprūpes epizode sakarā ar iepriekš diagnosticētas slimības paasinājumu; EP5 – aprūpes epizode sakarā ar hroniskas slimības vai veselības stāvokļa dinamisku novērošanu; EP6 – aprūpes epizode sakarā ar 1., 2., 3., 4. un 5. veida aprūpes epizodē neklasificētiem iemesliem.

|  |  |  |  |
| --- | --- | --- | --- |
| **Manipulācijas kods** | **Manipulācijas nosaukums** | **Tarifs (euro)** | **Apmaksas nosacījumi** |
| 60153 | SAVA speciālista pirmreizēja attālināta konsultācija klātienes konsultācijas vietā, t.sk. dokumentācijas aizpildīšana (1.grupa) | 10.23 | Manipulāciju apmaksā pacientam pirmo reizi vēršoties pie ārsta – speciālista. Manipulācija paredzēta: alergologiem, algologiem, anesteziologiem-reanimatologiem, bērnu alergologiem, bērnu audiologiem, bērnu ķirurgiem, bērnu pneimonologiem, dermatologiem-venerologiem, fizikālās un rehabilitācijas medicīnas ārstiem, flebologiem, foniatriem, ginekologiem-dzemdību speciālistiem, internistiem, ķirurgiem, medicīnas ģenētiķiem, mutes, sejas un žokļu ķirurgiem, neatliekamās medicīnas ārstiem, nefrologiem, neonatologiem, oftalmologiem, onkologiem ķīmijterapeitiem, otolaringologiem, plastikas ķirurgiem, pneimanologiem, radiologiem terapeitiem, rokas ķirurgiem, sirds ķirurgiem, transplantologiem, traumatologiem-ortopēdiem un urologiem. |
| 60154 | SAVA speciālista pirmreizēja attālināta konsultācija klātienes konsultācijas vietā, t.sk. dokumentācijas aizpildīšana (2.grupa) | 15.46 | Manipulāciju apmaksā pacientam pirmo reizi vēršoties pie ārsta – speciālista. Manipulācija paredzēta: arodveselības un ardoslimību ārstiem, endokrinologiem, gastroenterologiem, hematologiem, kardiologiem, neirologiem, paliatīvās aprūpes speciālistiem un reimatologiem, asinsvadu ķirurgiem, hepatologiem, imunologiem, infektologiem, narkologiem, neiroķirurgiem, onkoloģijas ginekologiem, psihiatriem (kuri nesaņem fiksētu ikmēneša (kabineta) maksājumu), sporta ārstiem un torakāliem ķirurgiem. |
| 60155 | SAVA speciālista pirmreizēja attālināta konsultācija klātienes konsultācijas vietā, t.sk. dokumentācijas aizpildīšana (3.grupa) | 19.96 | Manipulāciju apmaksā pacientam pirmo reizi vēršoties pie ārsta – speciālista. Manipulācija paredzēta: bērnu endokrinologiem, bērnu gastroenterologiem, bērnu hematoonkologiem, bērnu infektologiem, bērnu kardiologiem, bērnu nefrologiem, bērnu neirologiem, bērnu reimatologiem, pediatriem. |
| 60156 | SAVA speciālista pirmreizēja attālināta konsultācija klātienes konsultācijas vietā, t.sk. dokumentācijas aizpildīšana (4.grupa) | 22.44 | Manipulāciju apmaksā pacientam pirmo reizi vēršoties pie ārsta – speciālista. Manipulācija paredzēta: bērnu psihiatriem, kuri nesaņem fiksētu ikmēneša (kabineta) maksājumu. |
| 60447 | SAVA speciālista atkārtota konsultācija (klātienē vai attālināti), t.sk. dokumentācijas aizpildīšana | 10.23 | Manipulāciju apmaksā pacientam atkārtoti vēršoties pie ārsta – speciālista klātienē vienas aprūpes epizodes ietvaros (30 kalendāro dienu laikā) vai gadījumā, ja speciālists pēc pirmreizējas konsultācijas pieņēmis lēmumu turpmāk pacientu konsultēt attālināti, piemēram, dinamiskas novērošanas gadījumā.  Manipulāciju aprūpes epizodes ietvaros (30 kalendāro dienu laikā) apmaksā neierobežotu reižu skaitu, izņemot, ja to norāda kopā ar pirmreizēju konsultāciju vai klātienes konsultāciju. Šādā gadījumā šo manipulāciju apmaksā vienu reizi aprūpes epizodes ietvaros (30 kalendāro dienu laikā). |